เมืองไทยประกันชีวิตร่วมกับ คปภ.รณรงค์ขับขี่ปลอดภัยเทศกาลปีใหม่
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.จัดกิจกรรม "รณรงค์ความปลอดภัยทางถนนช่วงเทศกาลปีใหม่" เพื่อร่วมกันสร้างวัฒนธรรมการขับขี่ปลอดภัยให้เกิดขึ้นในสังคมไทย ป้องกันการเกิดอุบัติเหตุ และรณรงค์ให้ประชาชนตระหนักถึงการใช้รถใช้ถนนช่วงวันหยุดยาวเทศกาลปีใหม่ โอกาสนี้ นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) ได้มอบหมวกนิรภัยให้แก่นักเรียนของโรงเรียนในสังกัดกรุงเทพมหานครฯ
24 ธ.ค. 2558

นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.จัดกิจกรรม “รณรงค์ความปลอดภัยทางถนนช่วงเทศกาลปีใหม่” เพื่อร่วมกันสร้างวัฒนธรรมการขับขี่ปลอดภัยให้เกิดขึ้นในสังคมไทย ป้องกันการเกิดอุบัติเหตุ และรณรงค์ให้ประชาชนตระหนักถึงการใช้รถใช้ถนนช่วงวันหยุดยาวเทศกาลปีใหม่ โอกาสนี้ นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) ได้มอบหมวกนิรภัยให้แก่นักเรียนของโรงเรียนในสังกัดกรุงเทพมหานครฯ
นอกจากนี้ เมืองไทยประกันชีวิต ยังได้ร่วมโครงการ “กรมธรรม์ประกันภัยอุบัติเหตุเทศกาลสุขใจ” (ไมโครอินชัวรันส์) ซึ่งเป็นประกันอุบัติเหตุที่ให้ความคุ้มครองสูงสุดถึง 100,000 บาท เบี้ยประกันเพียง 100 บาท คุ้มครองเป็นระยะเวลา 1 ปี ซื้อง่ายเพียงใช้บัตรประชาชนเพียงใบเดียว ผ่านหลากหลายช่องทาง เช่น ตัวแทนประกันชีวิต เคาน์เตอร์เซอร์วิส และเคาน์เตอร์เทสโก้โลตัส โบรคเกอร์ ประกันภัย ฯลฯ เปิดจำหน่ายตั้งแต่วันที่ 15 ธันวาคม 2558 – วันที่ 15 มกราคม 2559 เท่านั้น